Paterna destina 180.000€ a la creació de les rutes escolars segures dels col·legis de Lloma Llarga i Jaume I
05/11/2019

# Paterna destina 180.000€ a la creació de les rutes escolars segures dels col·legis de Lloma Llarga i Jaume I

[![Paterna destina 180.000€ a la creació de les rutes escolars segures dels col·legis de Lloma Llarga i Jaume I](/images/noticias/2019/11/rutas-escolares-gr.jpg)](/images/noticias/2019/11/rutas-escolares-gr.jpg)

05.11.2019

Les actuacions previstes inclouen la millora del paviment o la col·locació de senyalització per a incrementar la seguretat

L'Ajuntament de Paterna ha adjudicat el projecte per a creació de dues rutes escolars segures, d'accés per als vianants, per als xiquets i xiquetes que acudeixen diàriament als centres educatius de Lloma Llarga i Jaume I.  
  
D'aquesta forma, segons la Tinenta Alcalde de Mobilitat, Nuria Campos, “s'incrementa la seguretat en l'accés a aquests col·legis que presentaven una problemàtica propiciada per la seua situació geogràfica “.  
  
El projecte preveu mesures que, alterant el menys possible la fesomia dels carrers i el trànsit actual, garantisquen una millora de la seguretat dels escolars en els trajectes a peu. Així doncs, les obres comprendran la millora de l'accessibilitat, treballant els ferms i el paviment, l'aixecament de passos per als vianants, actuacions de senyalització i senyalística que identifiquen la ruta escolar i la disposició del mobiliari urbà corresponent.  
  
Segons ha explicat Campos, “l'executiu pretén, amb aquesta actuació, millorar la seguretat dels vianants en cadascuna de les possibles rutes d'accés als centres docents. Per a això, s'han realitzat anàlisis prèvies de mobilitat per a determinar les mesures correctores i millorar de manera substancial el nivell de seguretat per a les desenes de xiquets i xiquetes que, diàriament, utilitzen aquests accessos”.  
  
El CEIP Lloma Llarga es troba situat entre tres carreteres convencionals amb un volum important de trànsit, mentre que el Col·legi Públic Jaume I està en una parcel·la pròxima quedant delimitat per la CV-31 i la CV-365 principalment, per la qual cosa aquestes mesures pretenen conduir a una millora en general de la seguretat viària, afectant no sols els vianants, sinó als vehicles motoritzats que ocupen les calçades sobre les quals s'actuarà.  
  
Aquest projecte, que ja està adjudicat i començarà a executar-se en breu, té quatre fases d'actuació: l'anàlisi de la mobilitat, la proposta d'actuació i millores, les intervencions en els espais i, finalment, el seguiment i avaluació de les obres.  
  
Amb aquesta inversió de 180.000€, “el govern municipal vol apostar per la inversió de recursos que milloren la seguretat dels xiquets i xiquetes de Paterna, així com de la resta de vianants”, ha conclòs Campos.